GUERRA-E-PATZ-I-WEB	Solet ua causa vos diderè, generau: s’es causes depenessen de jo personauments, s’aurie complit hè ja temps era volentat de Sa Majestat er emperaire Francés; que m’auria junhut hè ja temps ar archiduc; e, credetz-me, jos paraula d’aunor, que serie entà jo un gran aleujament poder transméter ath comandament suprèm dera armada a un generau mès expèrt e adreit que jo, d’aqueri qu’autant abonden en Austria, e demorar liure d’ua responsabilitat tan pesanta.